CELEX: 32013D0523
Language: et
Date: 2013-10-18 00:00:00
Title: 2013/523/EL: Nõukogu otsus, 18. oktoober 2013 , Ameerika Ühendriikidega sõlmitava muudetud vastastikuse mõistmise memorandumi (mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse) Euroopa Liidu nimel allkirjastamise kohta

24.10.2013   
            
            
               ET
            
            
               Euroopa Liidu Teataja
            
            
               L 282/35
            
         NÕUKOGU OTSUS,
   18. oktoober 2013,
   Ameerika Ühendriikidega sõlmitava muudetud vastastikuse mõistmise memorandumi (mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse) Euroopa Liidu nimel allkirjastamise kohta
   (2013/523/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               Ameerika Ühendriikide ja Euroopa Ühenduse vahel 13. mail 2009. aastal kokku lepitud ja Euroopa Liidu rahvusvahelise kokkuleppena nõukogu poolt heaks kiidetud Ameerika Ühendriikide ja Euroopa Komisjoni vahelise vastastikuse mõistmise memorandumi (mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa ühenduste toodete suhtes kehtestatud kõrgendatud tollimakse) („vastastikuse mõistmise memorandum”) etapp 2 lõppes 1. augustil 2013.
            
         
               (2)
            
            
               Liidu huvides on pikendada vastastikuse mõistmise memorandumi etappi 2 ning püüda samal ajal lõpetada WTO vaidlus teemal „Euroopa Ühendus – liha ja lihatoodetega (hormoonidega) seotud meetmed”.
            
         
               (3)
            
            
               Selleks on komisjon pidanud vastavalt vastastikuse mõistmise memorandumis sätestatud labirääkimisloale läbirääkimisi selle muudatuste eelnõu üle.
            
         
               (4)
            
            
               Muudetud vastastikuse mõistmise memorandum tuleks allkirjastada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba Ameerika Ühendriikidega sõlmitava muudetud vastastikuse mõistmise memorandumi (mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse) („muudetud vastastikuse mõistmise memorandum”) allkirjastamiseks liidu nimel eeldusel, et nimetatud muudetud vastastikuse mõistmise memorandum sõlmitakse.
   Muudetud vastastikuse mõistmise memorandumi tekst on lisatud käesolevale otsusele (1).
   Artikkel 2
   Nõukogu peasekretariaadile antakse luba määrata isiku(d), kellel on volitus muudetud vastastikuse mõistmise memorandumile Euroopa Liidu nimel alla kirjutada.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Luxembourg, 18. oktoober 2013
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  Muudetud vastastikuse mõistmise memorandumi tekst avaldatakse koos selle sõlmimise otsusega.